Fortuna Hjørring har fire point ned til Brøndby med to runder igen. Det er status efter gårsdagens sejr over KoldingQ, som blev besejret med hele 5-0 i en kamp, hvor Nadia Nadim igen scorede hattrick. De sidste to mål blev scoret af Chi-Chi Igbo. Sejren betyder, at weekendens udekamp mod Skovbakken kan blive en ægte guldkamp. Med en sejr kan Fortuna Hjørring ikke hentes af konkurrenterne fra Brøndby, som Hjørring møder på hjemmebane i den allersidste runde.

Referat:
Med gårsdagens sejr over KoldingQ kan Fortuna Hjørring sikre sig guldmedaljer på søndag mod Skovbakken.